**Hiiu maakonnas** **Hiiumaa vallas Kobru kinnistu (registriosa nr 795633, katastritunnus 39201:002:3890; edaspidi *Kobru kinnistu*) eraldisel 3 harvendusraie keskkonnamõju hindamise algatamata jätmine**

**1. OTSUSTUS**

Lähtudes Metsaserv OÜ volitatud esindaja Kadi Lätt-i poolt 22.01.2025 esitatud metsateatisest, võttes aluseks keskkonnamõju hindamise ja keskkonnajuhtimissüsteemi seaduse (KeHJS) § 3 lõike 1 punkt 2, § 6 lõike 2 punkt 22 ja lõige 4, § 9 lõige 1, § 11 lõiked 2 ja 81, metsaseaduse § 41 lõige 81 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 1 lõige 1 ja § 15 punkt 8 ning keskkonnaministri 16.08.2017 määruse nr 31 „Eelhinnangu sisu täpsustatud nõuded“ **otsustab Keskkonnaamet:**

**1.1. Jätta algatamata** **Hiiu maakonnas Hiiumaa vallas Kobru kinnistu eraldisel 3 harvendusraie keskkonnamõju hindamine (KMH).**

**1.2. Kavandatud raie registreerimisel arvestada järgmiste keskkonnameetmetega:**

**1.2.1. Rasketehnikaga raietöid (sh metsamaterjali kokkuvedu) tohib teha külmunud pinnasega või kuival ajal.**

**1.3. Keskkonnauuringud ei ole vajalikud.**

Keskkonnaamet teavitab KMH algatamata jätmise otsusest 14 päeva jooksul Ametlikes Teadaannetes.

**2. ASJAOLUD JA ÕIGUSLIKUD ALUSED**

**2.1.** Metsaserv OÜ volitatud esindaja Kadi Lätt esitas 22.01.2025 Keskkonnaametile metsateatise, millega kavandab Kobru kinnistu eraldisel 3 (0,82 ha) harvendusraiet hinnangulise raiemahuga 24 tm. Metsateatis on registreeritud metsaressursi arvestuse riiklikus registris vastavalt numbriga 50001101929. Eesti looduse infosüsteemi (edaspidi *EELIS*), Keskkonnaagentuur andmetel asub Kobru kinnistu Pape loo hoiualal ning Paope loo loodusalal.

**2.2.** Keskkonnaamet annab KMH eelhinnangu selle kohta, kas kavandatav tegevus on olulise keskkonnamõjuga või mitte ning otsustab KMH algatamise või algatamata jätmise üle (KeHJSi § 3 lõike 1 punkt 2, § 6 lõike 2 punkt 22, § 61 lõige 3, § 7 punkt 4, § 9 lõige 1, § 11 lõiked 2 ja 4, metsaseaduse § 41 lõige 81 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 1 lõige 1 ja § 15 punkt 8). KMH vajalikkuse üle otsustamisel lähtutakse KMH eelhinnangust ja asjaomase asutuse seisukohast (KeHJSi § 6 lõige 2 punkt 22, § 11 lõige 23). Eelhinnang lisatakse KMH algatamise või algatamata jätmise otsusele (KeHJSi § 6 lõige 2 punkt 22, § 11 lõige 4). Keskkonnaamet lähtus otsuse tegemisel KeHJSi § 11 lõikes 2 sätestatud tähtajast.

**3. EELHINNANG**

Keskkonnaamet annab KMH eelhinnangu arendaja esitatud ja muu asjakohase teabe alusel ning lähtudes kavandatavast tegevusest, selle asukohast ning eeldatavast keskkonnamõjust (KeHJSi § 61 lõige 3). Eelhinnangu sisu täpsustatud nõuded on KeHJS § 61 lg 5 alusel kehtestatud keskkonnaministri 16.08.2017 määrusega nr 31 „Eelhinnangu sisu täpsustatud nõuded”.

**3.1. Kavandatav tegevus**

**3.1.1. Tegevuse iseloom ja maht**

Kobru kinnistu eraldisel 3 kavandatakse harvendusraiet 0,82 ha suurusel alal, kavandatud raiemaht on 24 tm. Harvendusraie eesmärgiks on metsa tiheduse ja koosseisu reguleerimine ning lähitulevikus väljalangevate puude puidu kasutamine.

**3.1.2. Tegevuse seos asjakohaste strateegiliste planeerimisdokumentidega ning lähipiirkonna praeguste ja planeeritavate tegevustega.**

Kobru kinnistu asub Hiiu maakonnas Hiiumaa vallas. Kavandatud raie jääb alale, kus kehtib 2010. aastal kehtestatud Kõrgessaare valla üldplaneeringu teemaplaneering, millega alale raiepiiranguid ei ole sätestatud.

**3.1.3. Ressursside, sealhulgas loodusvarade, nagu maa, muld, pinnas, maavara, vesi ja looduslik mitmekesisus, näiteks loomastik ja taimestik, kasutamine**

Kavandatavate tegevuste eesmärk on võimaldada taastuvate loodusressursside (puit) kasutust. Kavandatud raiete käigus taastumatuid loodusressursse kasutusse ei võeta. Metsatöödel metsakaitse (veerežiim, ökosüsteem, pinnas) tagamine on reguleeritud metsa majandamise eeskirja[[1]](#footnote-1) §-s 19 sätestatuga.

**3.1.4. Tegevuse energiakasutus**

Energiakasutus raietöödel on masinate kütuse tarbimine.

**3.1.5. Tegevusega kaasnevad tegurid, nagu heide vette, pinnasesse ja õhku ning müra, vibratsioon, valgus, soojus, kiirgus ja lõhn**

Nõuetele vastava tehnika kasutamisel ei kaasne raietöödel saasteainete heidet pinnasesse, vette või välisõhku. Valguse, kiirguse ja lõhnareostust tegevusega teadaolevalt ei kaasne, samuti ei põhjusta tööde läbiviimine norme ületavat vibratsiooni või müra.

**3.1.6. Tekkivad jäätmed ning nende käitlemine**

Raietöödega ei kaasne jäätmete teket. Metsamajandusjääke ehk raidmeid ei käsitleta jäätmetena.

**3.1.7. Tegevusega kaasnevate avariiolukordade esinemise võimalikkus, sealhulgas heite suurus**

Raietöödel on keskkonnamõju põhjustavate avariide esinemine ebatõenäoline, raietöid teostatakse tehnilistele nõuetele vastavate masinatega.

**3.1.8. Tegevuse seisukoht asjakohaste suurõnnetuste või katastroofide ohust, sealhulgas kliimamuutustest põhjustatud suurõnnetuste või katastroofide ohust teaduslike andmete alusel**

Raietöödega ei kaasne suurõnnetuste või katastroofide tekke ohtu.

**3.2. Kavandatava tegevuse asukoht ja mõjutatav keskkond**

**3.2.1. Olemasolevad ja planeeritavad maakasutused ning seal toimuvad või planeeritavad tegevused**

Kobru kinnistu sihtotstarve on 100% maatulundusmaa, maaüksus asub hajaasustuspiirkonnas. Raiega maakasutust ei muudeta.

**3.2.2. Alal esinevad loodusvarad, sealhulgas maa, muld, pinnas, maavara, vesi ja looduslik mitmekesisus, nende kättesaadavus, kvaliteet ja taastumisvõime**

Raiealal ei esine taastumatuid loodusvarasid. Raieala eraldisel 3 asub kastikuloo kasvukohatüübis, seal kasvab sanglepa enamusega latimets.

**3.2.3. Keskkonna vastupanuvõime, mille hindamisel lähtutakse märgalade, jõeäärsete alade, jõesuudmete, randade ja kallaste, merekeskkonna, pinnavormide, maastike, metsade, Natura 2000 võrgustiku alade, kaitstavate loodusobjektide, alade, kus õigusaktidega kehtestatud nõudeid on ületatud või võidakse ületada, tiheasutusega alade ning kultuuri- või arheoloogilise väärtusega alade vastupanuvõimest**

Kavandatud raiest otseselt mõjutatud piirkond on ala, kus kavandatavad raied läbi viiakse. Raielankidega piirnevatel aladel võib esineda ajutisi häiringuid, mis ei mõjuta keskkonna vastupanuvõimet. Raiet kavandatakse metsamaastikus, aladel ei ole erilist tähelepanu vajavaid pinnavorme.

EELIS (Eesti looduse infosüsteem), Keskkonnaagentuuri andmetel asub Kobru kinnistu Paope loo hoiualal. Paope loo hoiuala kaitse-eesmärk on EÜ nõukogu direktiivi 92/43/EMÜ I lisas nimetatud elupaigatüüpide – lubjarikkal mullal esinevate kuivade niitude (6210, \* – orhideede oluliste kasvualade), lubjavaesel mullal esinevate liigirikaste niitude (6270\*), niiskuslembeste kõrgrohustute (6430) ja puiskarjamaade (9070) kaitse.

Paope loo hoiuala hõlmab täielikult Natura 2000 võrgustikku kuuluvad Paope loo loodusala.

Kultuuriväärtusi raiealal ei leidu.

Kavandatava tegevuse maa-ala piires puuduvad teadaolevalt sellised alad, kus õigusaktidega kehtestatud nõudeid on ületatud või võidakse ületada.

**3.2.4. Inimese tervis ja heaolu ning elanikkond**

Tervisemõjud saavad tekkida lähtuvalt mõjuallikast järgmistes valdkondades: müra, vibratsiooni ja välisõhu saastega kaasnevad tervisemõjud, joogivee kvaliteet ja kättesaadavus. Metsakasutusõiguse kitsendused, mis on seatud avalik-õigusliku isiku omandis olevas metsas ja piiramata või tähistamata erametsa kasutamiseks, on sätestatud metsaseaduse §-s 35. Kavandatud raietöödega selliseid mõjusid ei kaasne.

**3.3. Hinnang keskkonnamõju olulisusele (mõju suurus, ulatus ja tõenäoliselt mõjutatava elanikkonna suurus, mõju avaldumise tõenäosus ja aeg, mõju tugevus, laad, kestus, sagedus, pöörduvus ja piiriülesus)**

Alljärgnevalt on toodud kavandatavate raiete keskkonnamõju olulisuse hinnang koos põhjenduste ja selgitustega.

Kavandatud raiete mõju keskkonnaelementidele:

Vesi- raiealal ei asu veekogusid. Raie on kavandatud vastavalt kehtivatele õigusaktidele, seega langi ulatuses mõju veerežiimile ei ole oluline. Veega seotud Natura kaitse-eesmärke ja muid alal esinevaid veega seotud kaitsealuseid loodusobjekte raietööd ei kahjusta. Raiealal ei ole tuvastatud allikaid, allikalisi alasid ja karstivorme, sealhulgas maa-aluseid jõgesid. Seega raie ei mõjuta veerežiimi.

Välisõhk ja kliima- kavandavatel raietel ei ole olulist mõju välisõhule ja kliimale, üksikud raied eraldi ei takista kliimaeesmärkide saavutamist.

Maastik ja looduslik mitmekesisus- raied on kavandatud vastavalt kehtivatele õigusaktidele, seega ei mõjuta raied maastikuilmet ega looduslikku mitmekesisust.

Elanikkonnale, inimese tervisele, heaolule ja varale, kultuuripärandile ja kaitstavatele loodusobjektidele ning nende omavahelistele seostele- Raiealadel ei ole neid elemente ja kavandatud raied neid ei mõjuta. Raietööde mõju on lokaalne, elanikkonda ei mõjuta.

Raiete teostamisel avalduvad võimalikud mõjud eelkõige tööde tegemise ajal. Kavandatud raied on ühekordse lühiajalise mõjuga tegevus, kestusega umbes üks kuu. Kavandatava tegevusega ei kaasne piiriülest mõju.

**3.3.1. Mõju Natura 2000 võrgustiku alale**

**3.3.1.1 Natura 2000 ala kaitse-eesmärgid ja nende kirjeldused**

Eelpool nimetatud raie on kavandatud Paope loo loodusalal. Alade kaitse-eesmärgid on loetletud Vabariigi Valitsuse 05.08.2004 korraldus nr 615 „Euroopa Komisjonile esitatav Natura 2000 võrgustiku alade nimekiri“.

Eelhinnangu tulemusel selgub, kas tegevusega võib kaasneda eraldi või koos muude tegevustega eeldatavalt oluline ebasoodne mõju Natura 2000 võrgustiku ala kaitse-eesmärgile. Käesoleval juhul ei ole tegevus otseselt vajalik Paope loo loodusala kaitse-eesmärkide saavutamiseks.

Loodusdirektiivi artikkel 6 lõige 1 kohustab liikmesriike kehtestama erikaitsealade suhtes meetmed, mis vastavad aladel esinevate metsaelupaikade ökoloogilistele vajadustele. Sama direktiivi artikkel 6 lõige 2 kohustab vältima elupaikade halvenemist ja oluliste liikide häirimist. Euroopa Komisjoni Natura 2000 alade kaitsekorralduse juhendi[[2]](#footnote-2) järgi tuleb elupaikade halvenemisena käsitleda olukorda, kui väheneb elupaigatüübi pindala sellel alal või kui halvenevad elupaiga kaitsestaatuse pikaajaliseks säilimiseks vajalikud funktsioonid ja struktuur võrreldes nende esialgse (Natura võrgustiku liitumise hetke) või taastatud seisundiga. LKS § 69 kohaselt korraldatakse Natura 2000 alade kaitset siseriiklike kaitstavate loodusobjektide kaudu, ehk eespoolviidatud erinõuded tuleb tagada, rakendades nende alade kaitsekorda. Seal hulgas tuleb neid arvesse võtta metsateatiste menetlemisel.

Metsaelupaikade seisund ei ole loodusdirektiivi rakendamise aruande[[3]](#footnote-3) järgi valdavas osas soodne. See viitab sellele, et metsaelupaikade pindala ja või seisund on võrreldes esialgse seisundiga vähenenud. Seega vältimaks elupaikade seisundi jätkuvat halvenemist, tuleb tagada, et ühegi hetkel teadaoleva elupaiga pindala ja seisund selleks moodustatud erikaitsealadel ei väheneks.

**3.3.1.2. Kavandatava tegevuse mõju prognoosimine Natura 2000 alale**

Kavandatava harvendusraie raiumisel säilib puistu esimene rinne (ei teki lagedat ala). Antud raie käigus raiutakse puistu hajusalt hõredamaks.

Kavandatud raiealal ja raieala mõjualas (30 m) on registreeritud EELIS, Keskkonnaagentuuri andmetel Paope loo loodusala kaitse-eesmärgiks olev loodusdirektiivi niiduelupaik lood (alvarid) (kood 6280\*). Niiduelupaik peaks olema lage ala üksikute puude või põõsastega. Seega harvendusraie kinnikasvanud niidualal ei mõjuta ebasoodsalt Paope loo loodusala kaitse-eesmärgiks olevaid loodusdirektiivi elupaiku.

Metsa kokkuveoteede, laoplatsi, raielankide raidmetest puhastamise viisid ja kord on kehtestatud keskkonnaministri määrusega „Metsa majandamise eeskiri“.

Kuna kavandatud raiealade mõjualas ja raiealal ei asu lisaks eelpool käsitletule muid Paope loo loodusala kaitse-eesmärkideks olevaid loodusdirektiivi elupaiku. Kavandatav raie ei mõjuta ebasoodsalt Paope loo loodusala kaitse-eesmärke ega nimetatud ala terviklikkust.

**3.3.1.3** **Mõju kaitstavale loodusobjektile**

Raie on kavandatud Paope loo hoiualal. Mõju maastikukaitseala kaitse eesmärkidele, mis kattuvad Paope loo loodusala kaitse eesmärkidega, on käsitletud p 3.3.1.2.

Metsateatisega kavandatud raie ei kahjusta hoiuala seisundit, kui raie tegemisel ning metsamaterjali kokkuveol järgitakse tingimust, et rasketehnikaga raietöid (sh metsamaterjali kokkuvedu) tohib teha külmunud pinnasega või kuival ajal.

**3.3.2. Kavandatava tegevuse koosmõju muude asjakohaste toimuvate või mõjualas planeeritavate tegevustega**

Raie on kooskõlas üldplaneeringuga, poollooduslike koosluste tegevuskavaga, looduskaitse-, vee- ja metsaseadusega, ja eelduslikult olulist mõju ei ole.

**3.3.3. Ebasoodsa mõju tõhusa ennetamise, vältimise, vähendamise ja leevendamise võimalused**

Antud raiete puhul on asjakohased alljärgnevad üldreeglid:

Suuremate pinnasekahjustusteta on võimalik raietöid (sh. puidu kokkuvedu) teha külmunud või kuivalt pinnaselt.

Looduskaitseseaduse § 55-st tulenevalt on raiete tegemisel tingimuseks ajaline piirang teostada tööd väljaspool lindude pesitsusaega.

Töökohas peab olema varustus reostuse eemaldamiseks.

**3.4. Eelhinnangu järeldus**

Kavandatud raiel pole olulist mõju välisõhu kvaliteedile, maavaradele (maardlad), pinnasele, põhja- ja pinnaveele, kaitstavatele loodusobjektidele ega kultuuripärandile ning tegevus ei kahjusta inimeste tervist, heaolu ega vara. Mõjud Natura 2000 võrgustiku aladele on välistatud, rakendades projekti osana looduskaitseseaduse § 55 lg-st 6 tulenevaid tööde tegemisel kohustuseks võetud meetmeid. Keskkonnamõju hindamise algatamine ei ole vajalik, sest:

1. On välistatud, et tegevus avaldab ebasoodsat mõju Paope loo loodusalale, mis kuulub Natura 2000 alade võrgustikku, kaitse-eesmärkidele ja ala terviklikkusele.

2. Kavandatava tegevusega ei kaasne olulist negatiivset keskkonnamõju veele ega välisõhule, samuti ei ületata piirmäärasid müra ja õhu saastatuse osas, vibratsioon eeldatavalt puudub. Tegevusega ei kaasne koosmõju teiste tegevustega.

3. Kavandatava tegevusega ei kaasne mõju inimeste tervisele, heaolule ja varale, samuti avariiolukordi või suurõnnetusi.

4. Tööde tegemisel keskkonnakaitsenõuetele vastavalt on avariiolukordade esinemine vähetõenäoline.

**4. ÄRAKUULAMINE**

Asjaomased asutused on loetletud KeHJS §-s 23. Eelhindamise otsus on Ametlikes Teadaannetes.

Eelhinnangu koostaja:

Tõnis Ruber

metsahoiu vanemspetsialist

metsaosakond

1. Keskkonnaministri 27.12.2006 määrus nr 88 „Metsa majandamise eeskiri”. [↑](#footnote-ref-1)
2. Natura 2000 alade kaitsekorraldus. Elupaikade direktiivi 92/43/EMÜ artikli 6 sätted (2019/C 33/01)lk 21-22.) https://eur-lex.europa.eu/legal-content/ET/TXT/PDF/?uri=CELEX:52019XC0125(07)&from=EN [↑](#footnote-ref-2)
3. Loodusdirektiivi rakendamise aruanne. Allikas: http://cdr.eionet.europa.eu/Converters/run\_conversion?file=ee/eu/art17/envxtxasa/EE\_habitats\_reports-20190725-083848.xml&conv=589&source=remote [↑](#footnote-ref-3)